ผู้นำอินโดฯ สิงคโปร์ เสียใจสุดซึ้ง ในหลวง สวรรคต สูญเสียครั้งใหญ่สุด
รัฐบาลประเทศเพื่อนบ้านในอาเซียน ร่วมแสดงความอาลัยต่อการเสด็จสวรรคตของพระบาทสมเด็จพระเจ้าอยู่หัวในพระบรมโกศ นับเป็นความสูญเสียครั้งใหญ่สุดของอาเซียน และของโลก ขณะที่นายกฯ ลี เซียน ลุง ร่วมถวายบังคม และแสดงความเสียใจอย่างสุดซึ้งต่อราชวงศ์และประชาชนชาวไทย ,เมื่อ 14 ตุลาคม 2559 สำนักข่าวต่างประเทศรายงานว่า ผู้นำหลายประเทศในเอเชีย และเพื่อนบ้านในภูมิภาคเอเชียตะวันออกเฉียงใต้ โดยรัฐบาลประธานาธิบดีโจโก วิโดโดแห่งอินโดนีเซีย เรียกการสูญเสียพระบาทสมเด็จพระเจ้าอยู่หัวในพระบรมโกศ นับเป็นความสูญเสียครั้งยิ่งใหญ่ที่สุด ของสมาคมประชาชาติเอเชียตะวันออกเฉียงใต้ และเป็นการสูญเสียครั้งยิ่งใหญ่ที่สุดของโลก,ขณะที่ รัฐบาลประธานาธิบดีโรดริโก ดูเตร์เต แห่งฟิลิปปินส์ กล่าวถึงพระบาทสมเด็จพระเจ้าอยู่หัวในพระบรมโกศว่า ทรงเป็น พระราชบิดาของชาติไทย ซึ่งพสกนิกรชาวไทยต่างรักและเคารพเทิดทูนพระองค์อย่างยิ่ง โดยพวกเราจะรำลึกถึงพระองค์ท่านตลอดไป ชาวฟิลิปปินส์ขอร่วมอยู่เคียงข้างพระราชวงศ์ รัฐบาลและประชาชนคนไทยขณะประสบกับช่วงเวลาแห่งความเศร้าโศกอย่างยิ่งในครั้งนี้,ด้าน นายกรัฐมนตรีลี เซียน ลุง แห่งสิงคโปร์ ได้เดินทางไปยังสถานเอกอัครราชทูตไทย ณ สิงคโปร์ เพื่อถวายบังคมต่อพระบรมฉายาลักษณ์ และแสดงความอาลัยต่อการเสด็จสวรรคตของพระบาทสมเด็จพระเจ้าอยู่หัวในพระบรมโกศ โดยนายกรัฐมนตรีลี เซียน ลุงยังได้โพสต์เฟซบุ๊กส่วนตัวว่า ตนได้รับทราบข่าวการเสด็จสวรรคตของพระบาทสมเด็จพระเจ้าอยู่หัวในพระบรมโกศ หลังเดินทางกลับจากเยือนประเทศออสเตรเลีย โดยพระบาทสมเด็จพระเจ้าอยู่หัวในพระบรมโกศทรงเป็นพระมหากษัตริย์ที่ครองสิริราชสมบัติยาวนานที่สุดในโลก พระองค์ทรงเป็นที่เคารพรักเทิดทูนของพสกนิกรของพระองค์ พระองค์ได้ทรงทุ่มเทพระวรกายเพื่อประเทศชาติและพสกนิกรชาวไทยจะได้มีชีวิตความเป็นอยู่ที่ดีขึ้น ฯในนามของประเทศสิงคโปร์ ขอแสดงความเสียใจอย่างสุดซึ้งต่อราชวงศ์ไทย และประชาชนชาวไทยที่ได้สูญเสียพระบาทสมเด็จพระเจ้าอยู่หัวในพระบรมโกศ
รัฐบาลประเทศเพื่อนบ้านในอาเซียน ร่วมแสดงความอาลัยต่อการเสด็จสวรรคตของพระบาทสมเด็จพระเจ้าอยู่หัวในพระบรมโกศ นับเป็นความสูญเสียครั้งใหญ่สุดของอาเซียน และของโลก ขณะที่นายกฯลี เซียน ลุง ร่วมถวายบังคม แสดงความเสียใจ
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พระบาทสมเด็จพระเจ้าอยู่หัวในพระบรมโกศ,ผู้นำอินโด,ผู้นำสิงคโปร์,ไว้อาลัย,แสดงความเสียใจ